HOW TO CHOOSE A LAWYER - Neilsons Attorneys
Hoe Om 'N Prokureur Te Kies
So uit die bloute kom 'n man na jou huis toe en gee vir jou 'n dokument met die woord "dagvaarding" op en jy moet dringend 'n prokureur kry.
Jy begin rondvra en jou tannie sê die prokureur wat haar egskeiding hanteer het, was baie goed want hy het 'n duur motor besit en jou kollegas raai jou aan om die maatskappy se prokureur te gebruik want hy vat nie nonsens nie.
Maar jy bly verlore voel. Hoe kies 'n mens 'n prokureur? .
Die Moets En Moenies:
Moenie met jou emosies kies nie. "Ek sal haar kaal uittrek." "Hulle sal hiervoor boet. Ek sal hulle vermorsel!"
Byvoorbeeld: wanneer 'n kliӫnt ontstoke is en my vra of ek 'n Rottweiler prokureur is, sê ek vir hom: "Ek kan net so Rottweiler wees soos die volgende prokureur, maar dit beteken net dat jy meer aan regskostes moet betaal en 'n litigasie oorlog wat alles in sy pad vernietig en verwoes.
Dink mooi hieroor. As jy met jou emosies kies, sal jy 'n groot fout maak.
VRA die regte vrae: het jy ervaring in hierdie aspek van die reg? Wat is jou benadering tot litigasie – fokus jy op skikking of op wen? Die meeste sake skik vroeӫr of later.
Het jy 'n prokureur gekies wat verkies om later te skik nadat sy huisverband afbetaal is? As wen alles is vir die prokureur, dan betaal jy vir 'n ego, nie vir aandag op jou en jou saak nie.
Moenie senuweeagtig wees om met meer as een prokureur te konsulteer nie totdat jy een vind met wie jy gemaklik is en wie jy voel jy kan vertrou.
VRA wat is hulle uurlikse fooi en maak seker dat jy dit kan bekostig. Indien hulle jou nie reguit wil sê nie – gevaartekens.
Aan die einde van die dag is jy en jou prokureur 'n span wat saamwerk aan jou saak. Dit is uiters belangrik om die regte een te kies.
Elmarie Neilson het dekades se ervaring as Prokureur en spesialiseer in Familiereg (insluitende aannemings) en is ook 'n Boedelberedderaar. Sy is ook 'n gekwalifiseerde mediator, fasiliteerder en samewerkende praktisyn. Elmarie het dieselfde verskyningsbevoegdheid in die Hooggeregshof as 'n advokaat.